  Анжелика Тихонова корреспондент Туннэ, 31-тӥ пӧсьтолэзе, Можга ёросысь Кватчи гуртын «Катар» студия бордын «Катар-бар» усьтӥзы. Со сярысь ивортодэтъя «Удмуртия» агентстволэн корреспондентэзлы «Катар» студилэн кивалтӥсез Валентина Берёзкина вераз. Сӥё-дано ужрадэ Алнаш ёросысь Сырьезысь, Можга ёросысь Гозегысь но Бадӟым Сибыысь куноос, озьы ик чай юон интыез радъяны вашкала ӝӧкъёссэс, ӟусъёссэс, коверъёссэс сётэм, висъетэз тупатъяны юрттэм гуртоосты ӧтизы. Озьы ик быдэ вуымтэосты уже интыян программая тыршем пиос лыктӥзы. Турын олокӧня пумо бичамы, мешокъёсы-мешокъёсы, банкаосы тыримы. Мята одно ик – мята перечной, мята огшоры мынэ ай эшшо, зверобой, мелисса, пыштурын, пижма. Огъя вераса, али сизьым пумозэ заваривать карисько. Собере ӝук пӧзьтӥськом, чорыг лым пӧзьтӥськом, табань пыже Валентина Берёзкина, «Катар» студилэн кивалтӥсезПусъём, «Катар-бар» егитъёслы ӝытъёссэс ортчытыны, чай юыса ог-огенызы пукыны, вераськыны шуыса чакламын. Тодэ вайытом, кылем арняе Удмуртиысь Йӧскалык лыдӟетъюртын «Тӧро сэрег» пумиськонъёс улсын Валентина Берёзкина «Катар» студилэн ужаменыз тодматӥз.  Тегъёс: Лулчеберет Можга Удмуртия йӧскалыклулчеберет удмуртъёс  